ഭൗതിക ശാസ്ത്ര നൊബേല് പ്രഖ്യാപിച്ചു പുരസ്കാരം മൂന്ന് പേര്ക്ക് കാലാവസ്ഥാ ശാസ്ത്രജ്ഞര്ക്ക് ലഭിക്കുന്നത് ആദ്യമായി അര്ഹമാക്കിയത് ആഗോള താപനം, കാലാവസ്ഥാ വ്യതിയാനം എന്നിവയില് നിര്ണ്ണായക പഠനങ്ങള് സ്റ്റോക്ഹോം: 2021ലെ ഭൗതികശാസ്ത്രത്തിനുള്ള നൊബേല് പുരസ്കാരം പ്രഖ്യാപിച്ചു. പുരസ്കാരം മൂന്ന് പേര് പങ്കിടും. സുക്കൂറോ മനാബ, ക്ലോസ് ഹാസില്മാന്, ജോര്ജോ പരീസി എന്നിവരാണ് എന്നിവരാണ് പുരസ്കാരം പങ്കിട്ടത്. കാലാവസ്ഥ വ്യതിയാനം പോലുള്ള സങ്കീര്ണ പ്രക്രിയകളെ മനസിലാക്കാനും പ്രവചനം നടത്താനും വേണ്ട നൂതനമാര്ഗങ്ങള് കണ്ടെത്തിയ ശാസ്ത്രജ്ഞരാണ് പുരസ്കാരത്തിന് അര്ഹരായത്. നൊബേല് സമ്മാനത്തുകയായ 11.4 ലക്ഷം ഡോളറി 8.2 കോടി രൂപ ന്റെ പകുതി സുക്കൂറോ മനാബ, ക്ലോസ് ഹാസില്മാന് എന്നിവര്ക്ക് ലഭിക്കും. ബാക്കി പകുതി തുക പരീസിക്കാണ്. സങ്കീര്ണ്ണ സംവിധാനങ്ങള് നമുക്ക് മനസിലാക്കാന് പാകത്തിലാക്കുന്നതില് വലിയ മുന്നേറ്റം നടത്തിയതിനാണ് ഇവര് മൂവരും നൊബേലിനര്ഹരായതെന്ന് നൊബേല് കമ്മറ്റിയുടെ വാര്ത്താക്കുറിപ്പ് അറിയിച്ചു. ആഗോള താപനത്തെ കുറിച്ചുള്ള ഇവരുടെ പഠനമാണ് ശ്രദ്ധ ആകര്ഷിച്ചത്. ആദ്യമായാണ് കാലാവസ്ഥാ ശാസ്ത്രജ്ഞര്ക്ക് നോബേല് ലഭിക്കുന്നത്. നിലവിലെ കാലാവസ്ഥ പഠന മോഡലുകള്ക്ക് അടിസ്ഥാനമുണ്ടാക്കിയത് സുക്കൂറോ മനാബ 1960കളില് നടത്തിയ പഠനങ്ങളാണ്. കാര്ബണ് ഡയോക്സൈഡിന്റെ സാന്നിദ്ധ്യം വര്ദ്ധിക്കുന്നത് താപനില ഉയരുന്നതിന് കാരണമാകുന്നുവെന്ന് ആദ്യം തിരിച്ചറിഞ്ഞ ഗവേഷകരില് ഒരാളാണ് അദ്ദേഹം. മനാബെയുടെ പഠന റിപ്പോര്ട്ടുകള് വന്ന് പത്ത് വര്ഷങ്ങള്ക്ക് ശേഷമാണ് ക്ലൗസ് ഹാസ്സല്മാന്റെ പഠനങ്ങള് നടക്കുന്നത്. കാലാവസ്ഥയെ മനുഷ്യന്റെ ഇടപെടലുകള് എങ്ങനെ ബാധിക്കുന്നുവെന്ന് ആദ്യം തിരിച്ചറിഞ്ഞവരില് ഒരാളാണ് ക്ലോസ് ഹാസില്മാന്. ജപ്പാനിലെ ഷിന്ഗുവില് 1931 ല് ജനിച്ച മനാബ, ടോക്യോ സര്വകലാശാലയില് നിന്ന് പി.എച്ച്.ഡി.നേടിയ കാലാവസ്ഥ ഗവേഷകനാണ്. നിലവില് യു.എസ്.എ.യിലെ പ്രിന്സ്റ്റണ് സര്വകലാശാലയില് സീനിയര് മീറ്റീരിയോളജിസ്റ്റാണ് അദ്ദേഹം. ജര്മനിയിലെ ഹാംബര്ഗ്ഗില് 1931 ല് ജനിച്ച ഹാസില്മാന്, ജര്മനിയിലെ ഗോട്ടിങാം സര്വ്വകലാശാലയില് നിന്ന് പി.എച്ച്.ഡി.നേടി. നിലവില് ഹാംബര്ഗ്ഗിലെ മാക്സ് പ്ലാങ്ക് ഇന്സ്റ്റിട്ട്യൂട്ട് ഓഫ് മീറ്റീരിയോളജിയില് പ്രൊഫസറാണ്. ഇറ്റലിയിലെ റോമില് 1948 ല് ജനിച്ച പരീസി, റോമിലെ സാപിയന്സ സര്വ്വകലാശാലയില് നിന്നാണ് പി.എച്ച്.ഡി.എടുത്തത്. നിലവില്, അതേ സര്വകലാശാലയിലെ പ്രൊഫസറാണ്. കഴിഞ്ഞദിവസം ഡേവിഡ് ജൂലിയസും ആര്ഡേ പടാപുടെയ്നുമാണ് വൈദ്യശാസ്ത്രത്തിനുള്ള നൊബേല് സമ്മാനം പങ്കിട്ടത്. ഇരുവരും അമേരിക്കന് ശാസ്ത്രജ്ഞരാണ്. ചൂടും, സ്പര്ശനവും തിരിച്ചറിയാന് സഹായിക്കുന്ന കോശങ്ങളുടെ കണ്ടെത്തലിനാണ് ഇരുവരും പുരസ്കാരത്തിന് അര്ഹരായത്. നൊബേല് സമിതിയുടെ സെക്രട്ടറി ജനറല് തോമസ് പേള്മാനാണ് പുരസ്കാരം പ്രഖ്യാപിച്ചത്. Stories you may Like